cyanic-selkie/wikianc huggingface dataset:
Անմեղ կույսի սոդոմական ինքնաբավարարումը (նկար, Դալի)
Նկարագրություն
Միայն Դալին գիտե, թե իրականում ինչ էր ուզում ասել այս նկարով։ Արդյո՞ք սա իր յուրօրինակ սիրային նամակն է, թե՞ հերթական աղմկահարույց գործը ։
«Անմեղ կույսի սոդոմական ինքնաբավարարումը» նկարը Դալիի ամենասադրիչ նկարը չէ, սակայն այն այնպիսի լայն հասարակայնություն է ձեռք բերել իր նախապատմության համար, որը շատ շփոթեցնող է։ Պատկերում է տղամարդու պայքարը իր իսկ սիրո և դավաճանված լինելու զգացողության հետ, որն ի վերջո ներկայացվում է գեղեցիկ և սադրիչ կերպով ։
Կորցնելով մորը, քրոջ և կնոջը` Դալին այս նկարով, կարծես, ցանկացել է իր վրեժը լուծել և զայրույթն արտահայտել։ Նա ցանկանում է այս կերպ ազատություն տալ կնոջը։ Իրեն որպես եղջյուրներ պատկերելով` թվում է, թե ներողություն է խնդրում մորից, քրոջից և կնոջից ։
Ահա այսպիսի տարօրինակ և ալյաբանական կերպով է Դալին ընկալում կնոջ գեղեցկությունը ։
Ծանոթագրություններ
Կատեգորիա:Սալվադոր Դալիի նկարներ Կատեգորիա:Սյուրռեալիզմ Կատեգորիա:Գեղանկարչություն Կատեգորիա:1954 նկարներ Կատեգորիա:Լուվրի նկարներ Կատեգորիա:Իսպանիայի արվեստ Կատեգորիա:Մերկ կանանց պատկերով նկարներ
(8634) Նյուբաուեր
(8634) Նյուբաուեր (Neubauer), աստերոիդ աստերոիդների հիմնական գոտում։ Հայտնաբերվել է 1981 թվականի ապրիլի 5-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,6477 ա. մ., առավելագույնը մոտենում է 2,1669 ա. մ. հեռավորության վրա և հեռանում 3,1285 ա. մ. ։ Արեգակի շուրջ մեկ ամբողջական պտույտ է կատարում 1573,63 երկրային օրվա ընթացքում, իր ուղեծրով շարժվելով միջինում 0,228771 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,14° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոնրովիա
Մոնրովիա (Monrovia), Լիբերիայի մայրաքաղաք։ Գտնվում է Մոնտսերադո երկրամասի տարածքում, նավահանգիստ է Ատլանտյան օվկիանոսի ափին, գտնվում է Սենթ Պաուլ գետաբերանի արհեստական ծովախորշում։ Բնակչությունը՝ :
Պատմություն
Մոնրովիայի մասին առաջին հիշատակումները թվագրվում են XVI դարի 60-ական թվականներին։ Այդ տարիներին պորտուգալացի նավաստիները տվյալ տարածքում արդեն գոյություն ունեցող բնակավայրն անվանել են Մեզուրադու նավահանգիստ։ 1821 թվականին անկախ գաղութ ստեղծելու նպատակով, ԱՄՆ-ից Աֆրիկա են գալիս ստրկությունից ազատված սևամորթները, որոնք էլ դառնում են այդ տարածքի առաջին ամերիկյան վերաբնակները։ Նրանք իջել են Շերբրո կղզու ափին, որն այսօր պատկանում է Սիերա Լեոնե պետությանը։ Տեղաբնիկները հյուրասիրությամբ աչքի չէին ընկնում և բազմաթիվ վերաբնակներ զոհվել են աբորիգենների հետ կատաղի մարտերի ժամանակ։ 1822 թվականին կենդանի մնացած ամերիկացիները փրկվել են իրենց հայրենակիցների կողմից, ովքեր նույնպես եկել էին Աֆրիկա, և տեղափոխվել Մեզուրադու նավահանգիստ, որտեղ էլ նրանց կողմից հիմնադրվել է Քրիստոպոլիս բնակավայրը։ 1824 թվականին անվանափոխվել է Մոնրովիա ամերիկյան նախագահ Ջեյմս Մոնրոյի պատվին։
Կառավարություն
XIX դարի երկրորդ կեսից քաղաքը ղեկավարել են.
Կլիմա
Համաձայն Կյոպենի կլիմայի դասակարգման, Մոնրովիան գտնվում է արևադարձային մուսոնային կլիմայական գոտում։ Տարվա ընթացքում տվյալ տարածքում թափվում են բավականին մեծ թվով տեղումներ (տարեկան մոտ 5 140 մմ)։ Կլիման բնորոշվում է և՛ խոնավ, և՛ չոր սեզոնների առկայությամբ։ Սակայն նույնիսկ չոր սեզոնին դիտվում են տեղումներ։ Օդի ջերմաստիճանը կայուն է մնում ամբողջ տարվա ընթացքում և տատանվում է 26 °C-ի սահմաններում։
Տնտեսություն
Քաղաքում գործում են երկու միջազգային օդանավակայաններ։ Մոնրովիան միակ անմաքս նավահանգիստն է Արևմտյան Աֆրիկայում։ Քաղաքը զգալի եկամուտ ստանում է հարևան երկրներ ապրանքներ տեղափոխելուց։ Բեռնաշրջանառությունը տարեկան կազմում է մոտ 12 միլիոն տոննա։ Զարգացած է սննդային, նավթաքիմիական, դեղագործական, ցեմենտային ոլորտները, ձկնորսությունը։
Ծանոթագրություններ
Կատեգորիա:Աֆրիկայի քաղաքներ Կատեգորիա:Լիբերիայի քաղաքներ Կատեգորիա:Մոնտսերադո երկրամաս Կատեգորիա:1824 թվականին հիմնադրված բնակավայրեր
Նի Յո
Շաֆեր Չիմեր Սմիթ (Shaffer Chimere Smith, ), ավելի հայտնի է որպես Նի Յո (Ne-Yo), ամերիկացի R&B երգիչ, երգահան, երաժշտական պրոդյուսեր, պարող և դերասան։ Իր կարիերան սկսել է որպես երգեր գրող, երբ 2004 թվականին գրում է «Let Me Love You» հիթը ամերիկացի երգիչը Մարիոյի համար։ Իր դեբյուտային ստուդիական ալբոմը թողարկել է 2006 թվականի փետրվարին, իսկ ընդհանուր թվով մինչև այժմ թողարկել է 6 ստուդիական ալբոմ, որոնցից մի քանիսը ամբողջ աշխարհում վաճավել է միլիոնավոր օրինակներով և գլխավորել են տարբեր հիթ շքերթներ։ Բազմաթիվ մրցանակների դափնեկիր է, այդ թվում 3 անգամ ստացել է Գրեմմի մրցանակ։
Անձնական կյանք
Նի Յոն 2009 թվականից հանդիպել է դերասանուհի Մոնյետա Շոյի հետ ։ Նրանց դուստրը՝ Մադիլին Գրեյս Սմիթը, ծնվել է 2010 թվականի նոյեմբերի 12-ին Ատլանտայում ։ Զույգի որդին՝ Մեյսոն Էվան Սմիթը, լույս աշխարհ է եկել 2011-ի հոկտեմբերի 9-ին։ Նի Յոն և Մոնյետա Շոյը բաժանվել են 2013 թվականին ։
Արտաքին հղումներ
Կատեգորիա:1979 ծնունդներ Կատեգորիա:Հոկտեմբերի 12 ծնունդներ Կատեգորիա:21-րդ դարի ամերիկացի երգիչներ Կատեգորիա:Ամերիկացի երգահաններ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի դերասաններ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի պարողներ Կատեգորիա:Բեմական կեղծանուններ
Կրիստալ Բոլ
Կրիստալ Մարի Բոլ (Krystal Marie Ball; ), ամերիկացի կին բիզնեսմեն, հաշվապահ, լրագրող և հեռուստահաղորդավար։
Կենսագրություն
Կրիստալ Մարի Բոլը ծնվել է 1981 թվականի նոյեմբերի 24-ին Քինգ Ջորջ Քաունթիում (Վիրջինիա նահանգ, ԱՄՆ) ֆիզիկոս Էդվարդ Բոլի և դաստիարակչուհի Ռոուզ Մարի Բոլի ընտանիքում։ Կրիստալն իր անունը ստացել է ի պատիվ հոր՝ բյուրեղի մասին դիսերտացիայի, իսկ միջին «Մարի» անունը եկել է մայրական գծով կանանց փոխանցվելու ավանդույթով ։
Կրիստալը տնտեսագիտության բակալավրի աստիճան ունի Վիրջինիայի համալսարանից։ Բոլը նաև մեկ տարի սսովորել է Կլեմսոնի համալսարանում, որտեղ եղել է լողի կանանց «Varsity» հավաքականի անդամ։
Կարիերա
Կրիստալը բիզնեսի սեփականատերն է և դիպլոմավորված հաշվապահը ։ Ավելի վաղ Բոլն աշխատել է CGI-ի դաշնային խմբում և մեկնել Լուիզիանա՝ օգնելու նավերի ուժեղացմանը, որոնք վնասվել են Կատրինա փոթորկի պատճառով։ Դատարանում լրիվ դրույքով աշխատելու ժամանակ երեկոյան դասընթացների է մասնակցում հաշվապահական CPA սերտիֆիկատ ստանալու համար ։
Անձնական կյանք
2006-2007 թվականներին Կրիստալն ամուսնացել է իր համակուրսեցի Ահարոն Փիթերսոնի հետ ։
2008 թվականին Կրիստալը երկրորդ անգամ ամուսնացել է Ջոնաթան Դարիյանիի հետ։ Զույգ ունի երկու երեխա՝ Էլլա Մարի Դարիյանանիի դուստրը (ծնվել է 2008 թվականին) և Լոուել Մաքսվել Դարիյանանիի որդին (ծնվել է 07.06.2013) :
Արտաքին հղումներ
Կատեգորիա:Կին լրագրողներ Կատեգորիա:Ամերիկացի լրագրողներ Կատեգորիա:Ամերիկացի ֆեմինիստներ Կատեգորիա:21-րդ դարի ամերիկացի քաղաքական գործիչներ
Խոպյոր
Խոպյոր (Хопёр)՝ գետ Ռուսաստանի Պենզայի, Սարատովի, Վորոնեժի և Վոլգոգրադի մարզերում, Դոնի ձախ վտակը։
Սկիզբ է առնում Մերձվոլգյան բարձրավայրից։ Երկարությունը 979 կմ, նավարկելի է Նովոխոպյորսկ քաղաքից։ Խոպյորի ափին են Բալաշով, Ուրյուպինսկ քաղաքներ ։
Աղբյուրներ
Կատեգորիա:Ռուսաստանի գետեր Կատեգորիա:Դոն գետի վտակներ Կատեգորիա:Ազովի ծովի ավազանի գետեր
Էլեգիա (այլ կիրառումներ)
Էլեգիա, կարող է վերաբերել՝
Բրիշլյան
Բրիշլյան (Визица), գյուղ Բուլղարիայի Բուրգասի մարզում։ Վարչականորեն մտնում է Մալկո Տիրնովոյի համայնքի կազմի մեջ։ Համայնքի կենտրոն Մալկո Տիրնովո քաղաքից գտնվում է 11 կմ դեպի հյուսիս-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 44 մարդ, բնակչությունում գերակշռում են բուլղարները ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Կապադովկիայի պատմություն
Կապադովկիա (Καππαδοκία, (Kâpâdukiye) — «Չքնաղ ձիերի երկիր», Cappadocia, Kapadokya), Փոքր Ասիայի արևելքում բնակավայրի պատմական անվանում, որը գտնվում է ժամանակակից Թուրքիայի տարածքում։ Այն կիրառության մեջ է մտել դեռևս անտիկ ժամանակներում և կիրառվում է նաև մեր օրերում։ Շրջանը չունի հստակ քաղաքական սահմաններ, քանի որ դարերի ընթացքում դրանք նշանակալիորեն փոփոխվել են։
Կապադովկիայի պատմությունը ներառում է բավականին երկար ժամանակաշրջան։ Կապադովկիան՝ ի համեմատ այլ փոքրասիական շրջանների, մտնում է այն վայրերի ցուցակի մեջ, որտեղ հայտնաբերվել են մարդկային քաղաքակրթության հնագույն հուշարձաններ։ Մ. թ. ա. մոտ XVIII դարում տարածքը բնակեցվել է խեթերի կողմից։ Հետագա դարերի ընթացքում Կապադովկիան անցնում էր միդիացիներից պարսիկներին և մակեդոնացիներին։ Մ.թ. I դարում Կապադովկիան դարձել է Հռոմեական կայսրության նահանգ, իսկ ավելի ուշ անցել է Բյուզանդիային։ Սկսած XI դարից՝ սկսվեց տարածքի բնակեցումը սելջուկների և օսմանցիների կողմից։ Ներկայումս տարածքը Թուրքիայի մաս է կազմում։
Ծանոթագրություններ
Կատեգորիա:Կապադովկիա
Լա Սեկուիտա
Լա Սեկուիտա (La Secuita), համայնք Իսպանիայում, մտնում է Կատալոնիայի ինքնավար մարզի կազմի մեջ։ Համայնքը գտնվում է Տարրագոնես շրջանում։ Զբաղեցնում է 17.8 կմ²։ Բնակչությունը կազմում է 1547 մարդ (2010 թ. տվյալներ)։
Ծանոթագրություններ
Կատեգորիա:Իսպանիայի քաղաքներ
Քեզակ (Կանտալի գավառ)
Քեզակ (Quézac), համայնք Ֆրանսիայի Օվերն մարզի Կանտալ գավառում ։
Աշխարհագրություն
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 135 կմ հարավ-արևմուտք, Օրիյակ քաղաքից` 29 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 188 աշխատունակ (15-64 տարեկան) բնակիչ, որոնցից ակտիվ էին 143-ը, իսկ ոչ ակտիվները` 45։ Ակտիվության ցուցանիշը կազմում է 76,1 %։ 143 աշխատունակ մարդկանցից աշխատել է 137 անձ (64 տղամարդ և 73 կին)։ Գործազուրկ են եղել 6 անձ (4 տղամարդ և 2 կին)։ 45 անաշխատունակներից 12-ը եղել են աշակերտներ կամ ուսանողներ, 25-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տոռե սերոնա
Տոռե սերոնա (կատ.՝ Torre-serona), մունիցիպալիտետ Կատալոնիայում, մտնում է Լեյդա նահանգի մեջ, Կատալոնիայի ինքնավար համայնքում։ Մունիցիպալիտետը գտնվում է գտնվում է Սեգրիա շրջանում։ Զբաղեցնում է է 5.79 կմ² տարածք։ Բնակչությունը՝ 350 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Հովհաննես Վահանյան
Հովհաննես Սարգսի Վահանյան (Նազլը Վահան, Հովհաննես Վահան, ), Պոլսում ծնված հայազգի քիմիկոս, հասարակական գործիչ, արևմտահայ գրող, բանաստեղծ, հրապարակախոս և հասարակական-մանկավարժական գործիչ Սրբուհի Տյուսաբի եղբայրը։
Կենսագրություն
Հովհաննես Վահանյանը ծնվել է Պոլսի Օրթագյուղ թաղամասում, Սարգիս Վահանյանի և Նազլը Վահանի ընտանիքում։ Նրա գերդաստանը Կ.Պոլսում է հայտնվել էր Կեսարիա քաղաքից։ Տաս տարեկանում Հովհաննեսը կորցրել է հորը։ Հովհաննեսի և քրոջ կրթությամբ զբաղվել է մայրը, որը տիրապետել է ֆրանսերենին ու հունարենին ։ Հոր թողած ժառանգության շնորհիվ Հովհաննեսը մեկնել Փարիզ, որտեղ էլ ստացել է քիմիկոսի մասնագիտություն։ Կ.Պոլիս վերադառնալուց ընդամենը մեկ տարի անց՝ 1853 թվականին, Հովհաննես Վահանյանը Կ.Պոլսում աշխարհաբար արևմտահայերենով հրատարակել է 395 էջանոց «Սկզբունք քիմիական գիտութեան» գիրքը, որտեղ արծարծվել են ընդհանուր և անօրգանական քիմիայի հարցեր, տրվել են նկարագրված փորձերի, սարքավորումների գծագրեր։ Գիրքը հետագայում հանդիսացել է քիմիայի առաջին դասագիրքը։ Գրքի առաջաբանում հեղինակը նշել է, որ հայ իրականության մեջ գիտության տարբեր ոլորտների վերաբերյալ գրքեր գրվել են, սակայն քիմիային նվիրված առանձին աշխատանք դեռ չի հրատարակվել։
1953 թվականին նա ընդգրկվել է Հայ Ուսումնական խորհրդի կազմում, որտեղ հանդիպել է 1860 թվականի ազգային սահմանադրության հեղինակներ Նիկողայոս Բալյանին, Գրիգոր Օտյանին, Նահապետ Ռուսինյանին և Սերովբե Վիչենյանին։ 1860-ական թվականներին Հովհաննես Վահանյանը ներագրավվել է Օսմանյան պետական գործունեության մեջ։ Նա արդարադատության, կրթության և առևտրի ոլորտներում զբաղեցրել է տարբեր բարձր պաշտոններ․ երկար տարիներ Օսմանյան կառավարության կազմում զբաղեցրել է Դատական նախարարության խորհրդականի պաշտոնը, եղել է նորակազմ Առևտրական դատարանի անդամ, այնուհետև՝ նույն դատարանի նախագահ, 1868 թվականին նշանակվել է Առևտրի փոխնախարար, իսկ 1869-1871 թվականներին ընտրվել է Արդարադատության նախարարության անդամ, 1871 թվականին նշանակվել է Օսմանյան կայսրության կրթության նախարարի խորհրդական, 1872-1873 թվականներին ստանձնել է Կ.Պոլսի Ղալաթա Սարայի լիցեյի տնօրենի պարտականությունը, 1875 թվականին ընտրվել է Դատական խորհրդի ցմահ անդամ, միաժամանակ եղել է դատական նախարարի խորհրդական։  Օսմանյան կայսրությունում դատական օրենքների կատարելագործման նպատակով Հովհաննես Վահանյանը գործուղվել է Եվրոպա ։
Խորհրդային Հայաստանում Հովհաննես Վահանյանի մասին առաջին անգամ հիշատակել է Ալբերտ Շարուրյանը՝ «Սրբուհի Տյուսաբ» մենագրությունում, որը հրատարակվել է Երևանում, 1963 թվականին ։
Հովհաննես Վահանյանը մահացել է 1891 թվականին, Կոստանդնուպոլսում ։
Գրականություն
Ով ով է.հայեր (կենսագրական հանրագիտարան:Երկու հատորով),ՀՀ խմբ. հանձնաժողով՝ Հ. Մ. Այվազյան (գլխ. խմբագիր) և ուրիշներ,Երևան,Հայկական հանրագիտարան հրատ., Հ.1, Աբալյան-Ղուշչյան, 2005։
Արտաքին հղումներ
Կատեգորիա:Քիմիկոսներ Կատեգորիա:Հայալեզու գրողներ Կատեգորիա:Հայ քիմիկոսներ Կատեգորիա:Հայ հասարակական գործիչներ Կատեգորիա:Արևմտահայ գրողներ Կատեգորիա:Հայ քաղաքական գործիչներ
Իկիկե (նահանգ)
Իկիկե (Provincia de Iquique), նահանգ Չիլիի Տարապակա տարածաշրջանում։ Վարչական կենտրոնն է Իկիկե քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Իկիկեն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 2 համայնք՝ Իկիկե և Ալտո Օսպիսիո։
Աշխարհագրությունը և բնակչությունը
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 238 950 մարդ, բնակչության խտությունը կազմում է 104,22 մարդ/կմ²։
Իկիկե նահանգի տարածքի ընդհանուր մակերեսը կազմում է 2 292,8 կմ²։
Արտաքին հղումներ
Կատեգորիա:Չիլիի Տարապակա տարածաշրջան Կատեգորիա:Չիլիի նահանգներ
Գևորգ Զեննե
Ծնվել է Կոստանդնուպոլսում, որտեղ ստացել է ուսումը։ 1846 թ. մտել է Հովհաննես Գասպարյանի կազմակերպած հայտնի Արամյան թատրոնի խմբի մեջ և մոտ քսան տարի խաղացել է այդ խմբում։ Կատարել է բացառապես կանացի դերեր, դրա համար էլ կոչվել է Զեննե, որ պարսկերեն նշանակում է «կին»։ Արամյան խմբի հետ եկել է Կովկաս, մասնակցել խմբի ներկայացումներին Թիֆլիսում, Երևանում և այլ քաղաքներում։ Վերադառնալով Պոլիս՝ շարունակել է բեմական գործունեությունը և մահացել խոր ծերության հասակում, 1870-ականների վերջերին ։
Աղբյուրներ
Կատեգորիա:Թուրքահայ դերասաններ Կատեգորիա:Ստամբուլ քաղաքում ծնվածներ
Ծաղկանուշ Գալեմտերյան
Ծաղկանուշ Քերոբի Գալեմտերյան, խորհրդային հայ ջուլհակուհի, մանածագործական արտադրության առաջավոր։ Սոցիալիստական աշխատանքի հերոս (1966) ։
Կենսագրություն
Դպրոցն ավարտելուց անմիջապես հետո՝ 1954 թվականին, ընդունվել է ՀԽՍՀ Թեթև արդյունաբերության նախարարության Լենինի անվան Երևանի մետաքսի կոմբինատ, որտեղ, ստանալով մասնագիտական ​​կրթություն, աշխատանքի է անցել երկրորդ մանածագործական արտադրամասում որպես ջուլհակուհի։ Այդ ընթացքում Գալեմտերյանը դարձել է կոմերիտմիության անդամ։ Անմիջապես աչքի ընկնելով իր աշխատանքի որակով՝ նա ընտրվել է հերթափոխի կոմերիտական կազմակերպության քարտուղար, որից հետո դարձել արհմիության կազմակերպիչ։ 1965 թվականին Գալեմտերյանը ընդունվել է ԽՄԿԿ շարքերը։ Ձեռք բերելով համապատասխան փորձ և հմտություն Գալեմտերյանը հասել է աշխատանքային բարձր ցուցանիշների։ Նորմայով սահմանված 35 վայրկյանի փոխարեն նա ծախսել է 27 վայրկյան՝ թելի կտրվածքը վերացնելու համար, 22 վայրկյան՝ 28 վայրկյանի փոխարեն՝ հյուսվածքի թելի կտրվածքը վերացնելու համար, իսկ 22-ի փոխարեն՝ 17 վայրկյան՝ կոճը փոխելու համար։ Յոթնամյա պլանի սահմանված առաջադրանքները Գալեմտերյանի կողմից կատարվել են ժամկետից շուտ։ Նրա պատվին Երևանի մետաքսի կոմբինատի բարձրորակ արտադրանքներից գործվածքի մի տեսակը, կոչվել է «Ծաղկանուշ»։
ԽՍՀՄ Գերագույն խորհրդի նախագահության 1966 թվականի հունիսի 9-ի հրամանագրով՝ յոթնամյա պլանի առաջադրանքների կատարման, գործվածքների, տրիկոտաժի, հագուստի արտադրության բնագավառում բարձր տեխնիկական և տնտեսական ցուցանիշների հասնելու և ակնառու ծառայությունների համար Ծաղկանուշ Քերոբի Գալեմտերյանը արժանացել է Սոցիալիստական աշխատանքի հերոսի կոչման՝ նրան հանձնվել է Լենինի շքանշան և «Մուրճ ու մանգաղ» ոսկե մեդալ ։
Հետագայում Ծաղկանուշ Գալեմտերյանը դարձել է բազմահաստոցավոր՝ սկսել է սպասարկել ութ մանվածքային հաստոցներ, որից հետո հաստոցների թիվը հասցրել է տասներկուսի, հետո տասնութի և քսանչորսի։ Իններորդ և տասներորդ հնգամյա պլանների ընթացքում Գալեմտերյանը կատարել է տարեկան քսան պլան։ Տասներորդ հնգամյա պլանի արդյունքներով՝ աշխատանքային բարձր ձեռքբերումների համար նրան շնորհվել է Աշխատանքային կարմիր դրոշի շքանշան։ Տասնմեկերորդ հնգամյա պլանի տարիներին Գալեմտերյանն հասավ երեսուն հաստոցի սպասարկման։ Արդեն 1982 թվականի ապրիլին նա թողարկել էր 320 հազար մետր գործվածք, ինչը զգալիորեն գերազանցում էր նախատեսված երկամյա արտադրության պլանը։ Առաջին տեսակի արտադրանքի ծավալի նախատեսված 5% աճի փոխարեն նրան հաջողվել էր  ծավալն ավելացնել 10%-ով։ Տասնմեկերորդ հնգամյա պլանի արդյունքներով Գալեմտերյանը պարգևատրվել էր Ժողովուրդների բարեկամության շքանշանով։
Արտաքին հղումներ
Կատեգորիա:Սոցիալիստական աշխատանքի հերոսներ Կատեգորիա:ԽՄԿԿ 25-րդ համագումարի պատվիրակներ Կատեգորիա:Հայկական ԽՍՀ Գերագույն Խորհրդի 7-րդ գումարման պատգամավորներ Կատեգորիա:ԽՄԿԿ անդամներ
(8635) Յուրիօսիպով
(8635) Յուրիօսիպով (Yuriosipov), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 13-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,436193 ա. մ., առավելագույնը մոտենում է 2,0177 ա. մ. հեռավորության վրա և հեռանում 2,8547 ա. մ. ։ Արեգակի շուրջ մեկ ամբողջական պտույտ է կատարում 1388,88 երկրային օրվա ընթացքում, իր ուղեծրով շարժվելով միջինում 0,259201 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,89° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վինսենտ (մուլտֆիլմ)
«Վինսենտ», 1982 թվականի ստոպ-կադր (տիկնիկային) կարճամետրաժ մուլտֆիլմ, որը նկարահանվել է Թիմ Բարթոնի կողմից։ Այն Դիսնեյի երկրորդ սարսափ մուլտն է։ Վինսենտը հերոսի անունն է, որը հատուկ երանգ է տալիս Բարթոնի ստեղծագործությունների հետագա աշխատանքներին։ Մնալով հին-գերմանական իմպրեսիոնիստերի ոճի մեջ, նա այնուամենայնիվ սարսափ ֆիլմի հիանալի ծաղրերգու է ֆիլմի ձևավորման դարաշրջանում։ Մուլտֆիլմի տեքստը կարդում է հայտնի դերասան Վինսենտ Փրայզը։
Սյուժե
Նկարը պատմում է 7-ամյա տղա Վինսենտ Մալոյեի մասին։ Սովորական տղան փախնում է ձանձրալի ամենօրյա կյանքից դեպի մռայլ երևակայությունների աշխարհ։ Այնտեղ նա իրեն տեսնում է իր կուռք՝ Վինսենտ Փրայզի կերպարանքով։ Պատկերացնելով իրեն չարագործ գիտնական, նա դառնում է մոմե արձանների զարհուրելի թանգարանի, զոմբի-շան և ողջ-ողջ թաղված կնոջ տեր․․․
Վերջում Վինսենտին թվում է, որ նա ժանրի կանոններին համապատասխան, մահանում է, մնալով սարսափելի ամրոցում։ Նրա վերջին խասքերը լինում են Պոի «Ագռավը» ստեղծագործությունից․ - «Այրված պատի ստվերից դուրս կգա իմ հոգին/ այլևս երբե՜ք» (And my soul from out that shadow that lies floating on the floor / Shall be lifted - nevermore!)
Արտաքին հղումներ
Կատեգորիա:1982 ֆիլմեր Կատեգորիա:Թիմ Բարթոնի ֆիլմեր Կատեգորիա:Walt Disney ստուդիայի կարճամետրաժ մուլտֆիլմեր Կատեգորիա:1982 մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Մուլտֆիլմեր շների մասին
Յան Փինկավա
Յան Յարոսլավ Փինկավա, չեխական ծագմամբ բրիտանացի գրող և մուլտիպլիկատոր։ Եղել է Փիքսար ընկերության կողմից նկարահանված « Ջերիի խաղը » ֆիլմի ռեժիսորը և « Ռատատույ » մուլտֆիլմի համառեժիսորն ու համասցենարիստը, որոնք երկուսն էլ արժանացել են Օսկարի։
Վաղ կյանք
1969 թվականին նրա ընտանիքը արտագաղթել է Բրիտանիա, որտեղ Փինկավան ստացել է Բրիտանիայի քաղաքացիություն։
1974-1982 թվականներին հաճախել է Կոլչեսթերի թագավորական քերականական դպրոց, հետաքրքրվել է կերպարվեստով, երաժշտությամբ, թատրոնով և քանդակագործությամբ։ (Էսեքս համալսարանը ձեռք է բերել նրա պատանեկան քանդակներից «Մեծ կատուն», որը մշտական ցուցադրության է դրված գրադարանից դուրս։)
1975 թվականին Սուրբ Ծննդյան տոնի առթիվ 8մմ-անոց տեսախցիկ ստանալուց հետո սկսել է փորձեր կատարել փիքսիլացիայի, ստոպ-կադր անիմացիայի, թղթային և նկարված մուլտիպլիկացիաների վերաբերյալ։ Սկզբնական շրջանում անիմացիոն մրցույթներում հաղթանակներ է ունեցել։ Հատկանշական է, որ 1980 թվականին արժանացել է BBC-ի երեխաների համար նախատեսված վիկտորինայի շարքի տարվա մրցանակին իր «Ծիածան» անիմացիոն կարճամետրաժ ֆիլմի համար ։ Այն ցուցադրվել է 2001 թվականին 4-րդ հեռուստաալիքի «100 մեծագույն մանկական հեռուստատեսային շոուներ»-ով որպես «միակ դեպքը մրցույթի պատմության ընթացքում, որտեղ մենք հանդիպել ենք տպավորիչ կերպով պրոֆեսիոնալ ֆիլմի» ։
Նա շարունակել է սովորել համակարգչային տեխնիկա Ուելսի համալսարանում՝ Աբերիստվիթում, որն ավարտել է առաջին կարգի գերազանցությամբ և ստացել դոկտորի աստիճան ։ Այս ընթացքում նա նաև համալսարանի ներկայացուցիչն է եղել աղեղնաձգության, սրամարտի և այլ մրցումներում, ինչպես նաև շարունակել զարգացնել իր մուլտիպլիկցիոն նկարչության հմտությունները։
Կարիերա
Համլսարանն ավարտելուց հետո սկսել է իր կարիերան Լոնդոնի «Digital Pictures» ընկերության համակարգչային անիմացիայի բնագավառում, որը մասնագիտանում էր հեռուստագովազդներում։
1993 թվականին անդամագրվել է Փիքսարին և տեղափոխվել ԱՄՆ։ 1994 թվականին «Լիստերինի» մասին նրա հեռուստագովազդն արժանացել է ոսկե Կլիո մրցանակի։
1997 թվականին իր մայրիկի ծննդյան օրը նրա անիմացիոն կարճամետրաժ « Ջերիի խաղը » ֆիլմն արժանացել է « Օսկարի լավագույն անիմացիոն կարճամետրաժ ֆիլմի համար», ինչը ստիպել է, որ այն նվիրի իր մայրիկին չեխերեն հաղորդագրությամբ և մի շարք այլ մրցանակներով։
«67 ալյումինե ափսեներ» կարճամետրաժ ֆիլմն ստեղծվել է 1998 թվականին, Օտտավայի միջազգային անիմացիոն փառատոնի ժամանակ, մի խումբ կամավորների կողմից Յան Փինկավայի ղեկավարությամբ։ Ֆիլմը նկարահանվել է մեկ օրվա ընթացքում, խմբագրվել հաջորդ օրն ու ցուցադրվել փառատոնի փակման գիշերը։
2000 թվականին որպես ռեժիսոր սկսել է աշխատել « Ռատատույ» ֆիլմի վրա, որը հիմնված է իրական պատմության վրա։ Այն պետք է լիներ նրա առաջին գեղարվեստական կինոնկարը։ 2005 թվականին Փինկավային որպես գլխավոր ռեժիսոր փոխարինել է « Սուպեր ընտանիքը » ֆիլմի ռեժիսոր Բրեդ Բյորդը։ 2006 թվականի հարցազրույցում Փինկավան չի մեկնաբանել այս շրջանի իրադարձությունները և երկու տարի շարունակ վճռականորեն զերծ էր մնում ֆիլմի ծագման վերաբերյալ մեկնաբանություններից ։ Փոխարինումից առաջ Փինկավան գրել էր ֆիլմի հիմնական սցենարը և ստեղծել էր ոճերը, հիմնական կերպարները և դեկորացիաները ։ Նախագծից հեռանալուց հետո Պինկավան նախ ստանձնել է այլ պարտականություններ, այնուհետև հեռացել ընկերությունից ։ Վերջին ֆիլմում ներկայացվել է որպես պատմության գաղափարի հեղինակ և որպես համառեժիսոր։ Ֆիլմն առաջադրվել է Օսկարի մրցանակաբաշխության հինգ մրցանակի, այդ թվում « Օսկար լավագույն օրիգինալ սցենարի համար» անվանակարգում։
Motorola Mobility ընկերությունում իր ամենավերջին աշխատանքի ընթացքում առաջարկել է նորարարական հեռախոսային ինտերակտիվ անիմացիոն ժանրի կիրառությունը   ։
Անձնական կյանք
Չեխ պոլիմատ Վասլավ Փինկավայի չորս զավակներից երրորդն էր և ունեցել է Էդվարդ և Թոմաս անուններով երկու որդի։
Արտաքին հղումներ
Կատեգորիա:1963 ծնունդներ Կատեգորիա:Չեխ մուլտիպլիկատորներ
Անկրոնությունը Հայաստանում
Անկրոնությունը Հայաստանում, կրոնական համոզմունքների բացակայություն, անտարբերություն կրոնի նկատմամբ, կրոնի ժխտում կամ թշնամական վերաբերմունք ունեցող մարդկանց և շարժումների ամբողջությունը Հայաստանում։ Անկրոնությունը կարող է իր մեջ ընդգրկել ապաթեիզմը, դեիզմը, թաքնված աթեիզմը, հոգևոր, բայ անկրոն, ագնոստիցիզմը, պանդեիզմը, իգնոստիցիզմը, նոնթեիզմը, համաստվածությունը, պանեթեիզմը, կրոնական թերահավատությունը և ազատախոհությունը ։ Համաձայն հասարակակն կարծիքի ուսումնասիրման ամերիկյան Գելափի ինստիտուտի, Հայաստանի բնակչության 18%-ը իրեն անկրոն է համարում ։ Համաձայն 2011 թվականի Հայաստանի մարդահամարի տվյալների, 34 373 Հայաստանի քաղաքացիներ իրենց անվանել են «անկրոն», ինչը կազմում է բնակչության շուրջ 1,1%-ը ։
Անկրոնությունը, այդ թվում նաև աթեիզմը, ժամանակակից Հայաստանում չունի ձևավորված ինստիտուցիոնալ որևէ միավորում, սակայն առկա է աթեիստների հասարական շարժում։ Հայաստանում անկրոնության հարթակներ են հանդիսանում բժիշկ Արթուր Մինասյանի կողմից հիմնադրած համացանցում գործող «Աթեիստ Հայաստան» աթեիստական կայքը և Էդգար Առաքելյանի, Արսեն Թորոսյանի և Հրանտ Առաքելյանի Ֆեյսբուքում գործող «Հայաստանեայց աթեիստների միություն» աթեիստական խումբը, որոնց շուրջ հավաքված են բազմաթիվ աթեիստներ ։
Համաձայն Pew Research Center-ի 2015 թվականին Հայաստանում անցկացված հարցմանը, Հայաստանում հարցվածների 5%-ը չի հավատում աստծուն, 95%-ը՝ հավատում է, իսկ Հայաստանի բնակչության 85%-ը իրեն քրիստոնյա է համարում ։
Ռուսերեն
Կատեգորիա:Անկրոնությունը Հայաստանում
Քոլլին Բալինջեր
Քոլլին Էվանս, հայտնի որպես Քոլլին Բալինջեր (Colleen Ballinger), ), ամերիկացի կատակերգու, դերասանուհի, երգչուհի և ՅուԹյուբի հայտնի դեմքերից ։
Բալինջերը նաև ունի կատակերգական և կենցաղային տեսահոլովակներ իր անձնական ՅուԹյուբի ալիքում, որի անվանումն է «PsychoSoprano», և մեկ այլ ուրիշ վլոգ ալիք, որի անվանումն է «Colleen Vlogs»: Նրա ՅուԹյուբի ալիքները, միավորված, ունեն ավելին, քան 1.7 բիլիոն դիտումներ։ 2015 թվականին Բալինջերը ստացել է «Teen Choice Awards»-ի «Web Star: Comedy» մրցանակը և «Streamy» մրցանակը ։ «The Hollywood Reporter»-ը ընտրել է նրան որպես իր «թոփ 25» Թվային աստղերից մեկը ։
Բալինջերը որպես երգչուհի և դերասանուհի հայտնվել է «Off-Broadway» թատրոնում, հեռուստատեսությունում և երգել է որպես հյուր երգիչ տարբեր երաժշտական ալբոմներում։ 2014 թվականին նա հյուրընկալվել է «Comedians in Cars Getting Coffee» շոուում Ջերի Սեյնֆելդի հետ և ներկայացել է որպես Միրանդա «The Tonight Show»-ում։ 2015 թվականին Բալինջերը «The View»-ում որպես հյուր վարել է հաղորդումը, «The Grace Helbig Show»-ում ներկայացել է որպես Միրանդա և թողարկել է բեսթսելլեր գիրք, գրված Միրանդայի անունից, որի անվանումն է «Selp-Helf» : Բալինջերն ր նրա ամուսինը շրջագայել են Միացյալ Նահանգներում 2016 թվականի սկզբներին, և այժմ, 2016 թվականի երկրորդ կեսին նա շրջագայում է որպես Միրանդա։ Բալինջերը խաղում է որպես Միրանդա 2016 թվականի Netflix-ի սերիալում, որի անվանումն է «Haters Back Off», որը թողարկվելու է 2016 թվականի հոկտեմբերին։
Վաղ տարիներ
Բալինջերը ծնվել և մեծացել է Սանտա Բարբարայում, Կալիֆորնիա՝ վաճառքի մենեջեր Թիմ Բալինջերի և տնային տնտեսուհի՝ Գվենի ընտանիքում ։ Բալինջերը հաճախել է San Marcos ավագ դպրոցը ։ 2008 թվականին ավարտել է Azusa Pacific համալսարանը, որտեղ նա հիմնականում զբաղվում էր երգեցողությամբ ։ Նա ունի 2 ավագ եղբայր՝ Քրիստոֆեր և Թրենթ, և կրտսեր քույր՝ Ռեյչլ ։
Թատրոն և կինո
2007-2009 թվականներին, Բալինջերը ներկայացումներ է տվել Կալիֆորնիայի Դիսնեյում, երեխաներին սովորեցրել է դաշնամուր նվագել և երգեցողության դասեր է տվել, և նաև ներկայացումներ է տվել երեկույթների ժամանակ ։ 2009 թվականին նա հանդես է եկել Քելսի Նիելսոնի դերով «High School Musical»-ում «Candlelight Pavilion Dinner» թատրոնում, որը գտնվում է Կալիֆորնիայում ։ Բալինջերը հանդես է գալիս 2010 թվականի «More With Every Line» ալբոմում, գրված Թիմ Փրոթթի-Ջոնասի կողմից, և 2011 թվականի «Self Taught, Still Learning» ալբոմում, Քրիս Փասսեյի կողմից ։ Նա կատարել է Լինդա Բյորդ Ջոնսոնի դերը «First Kids in New York»-ում 2011 թվականի հունիսին ։
2012 թվականին, Բալինջերը կատարել է բուժքույրի դեր «Dr. Fubalous» սերիալում ։ Ինչպես նաև նա Բոստոնի Երեխաների թատրոնում խոսել է այն մասին, թե ինչպես օգտագործել սոցիալական ցանցերը որպես ներկայացում կատարող ինքդ քեզ օգնելու համար ։ 2013 թվականին նա խաղացել է «The Flipside» սերիալի «Under the Bed» դրվագում և կատարել է Ամարայի դերը «Hipsterhood» սերիալի 2-րդ եթերաշրջանի 9-րդ դրվագում ։ Նա հանդես է գալիս որպես Մեգ «Գրիֆինների ընտանիքը» մուլտսերիալի կենդանի կատարման ժամանակ ։ Ինչպես նաև 2013 թվականին նա նկարահանվել է MTV-ի «True Life» սերիալի «I'm Famous Online» դրվագում ։ 2014 թվականին նա նկարահանվել է «MyMusic» սերիալի «Wedding Plans!» դրվագում ։
2014 թվականին Բալինջերը և երգիչ, բլոգգեր Ջոշուա Դեվիդ Էվանսը նշանադրվել են, և ՅուԹյուբում այն տեսահոլովակը, որտեղ Ջոշուան Քոլլինին առաջարկություն է անում հավաքել է ավելի քան 6 միլիոն դիտում ։ Նրանց հարաբերությունները, որպես ՅուԹյուբի զույգ ցուցադրվել է «Nightline»-ում 2015 թվականին ։ Նրանք ամուսնացել են Կալիֆորնիայում հուլիսի 2-ին, 2015 թվականին  ։ Զույգի ամուսնական տեսահոլովակը հավաքել է ավելի քան 10 միլիոն դիտում ։
2015 թվականի հունվարին Բալինջերը «The View»-ում հյուրընկալվել է որպես հաղորդավար ։ 2015 թվականի փետրվարին նրանից հարցազրույց են վերցրել «RuPaul: What's the Tee?»-ի ժամանակ։ Հունիսին և հուլիսին, նա իր իրական կերպարով նաև որպես Միրանդա հանդես է եկել «How to Makeup» 6 սերիանոց գեղեցկության մասին սերիալում, «I Love Makeup» ՅուԹյուբի ալիքում, նկարահանված «Collective Digital Studio»-ի կողմից  ։
Սոցիալական ցանցեր և կատակերգական դերեր
Բալինջերն ունի ավելի քան 1000 տեսահոլովակ իր ՅուԹյուբի ալիքներում ։ Իր անձնական ալիքը (PsychoSoprano), ցուցադրում է կատակերգություն, հարց և պատասխան տեսահոլովակներ, ինչպես նաև իր ալիքում Բալինջերը քննարկում է մշակույթը և ներկայիս թեմաները, կամ վլոգեր է նկարահանում իր առօրյա գործունեության կամ տոների մասին ։ «Emertainment Monthly»-ում ալիքը մեծ վարկանիշ ունի։ 2016 թվականի ապրիլի դրությամբ, այն հավաքել է ավելի քան 600 միլիոն դիտումներ և հավաքել է ավելի քան 4 միլիոն հետևողներ։ Նրա «Miranda Sings» ալիքը հավաքել է 1 բիլիոն դիտումներ և 6.5 միլիոն հետևողներ։ Նրա երրորդ ալիքը (Colleen Vlogs) վլոգեր է ավելացնում իր տնային և շրջագայության փորձությունների մասին  ։ 2014 թվականին «Backstage» ամսագիրը Բալինջերին նկարագրել է որպես մարդ, ով մեծ օգուտ է քաղել իր սեփական օնլայն տարածությունը ստեղծելուց և շատ երկրպագուներ հավաքելուց ։ Իր տեսահոլովակներին և շոուներին աջակցելու համար Բալինջերն ակտիվ գործունեություն է վարում սոցիալական ցանցերում, ինստագրամում ունենալով ավելի քան 4.7 միլիոն հետևողներ Միրանդայի էջում, և ավելի քան 3.4 միլիոն հետևողներ իր սեփական էջում, թվիթթերում ունենալով ավելի քան 2.3 միլիոն հետևողներ Միրանդայի էջում, և ավելի քան 1.2 միլիոն հետևողներ իր սեփական էջում, և ավելի քան 1.8 միլիոն լայք «Miranda Sings» ֆեյսբուքյան էջում     ։ «BuzzFeed»-ը Միրանդային անվանել է «Թվիթթերի թագուհի» ։
2015 թվականի դեկտեմբերին Բալինջերն ու իր ամուսինը ցուցադրել են մի քանի երաժշտական և կատակերգական շոուներ Կալիֆորնիայում «Colleen and Joshua's Holiday Spectacular» անվան տակ, և 2016 թվականի հունվարին նրանք կազմակերպել են 11-ներկայացումով շրջագայություն Կալիֆորնիայից մինչև Ֆլորիդա «The Colleen & Josh Show» անվան տակ։
ՅուԹյուբի տեսահոլովակներ
Սկսած 2008 թվականի հունվարից, Բալինջերը տեղադրել է ավելի, քան 400 տեսահոլովակ իր անտաղանդ, եսասեր և ճկուն կերպարով հանդերձ, իր «Miranda Sings» ՅուԹյուբի ալիքում ։ Կերպարը այն տեսահոլովակների երգիծանքն է, որոնցում մարդիկ ամեն ինչ վատ են անում, սակայն եսասեր են և շարունակում են երգել և նման բաներ անել՝ անտեսելով իրենց քննադատների կարծիքը ։ Միրանդան ենթադրաբար երիտասարդ աղջիկ է, ով դպրոց չի գնացել, և փոխարենը նրան տանն են սովորացրել, և ով դեռ ապրում է իր մոր և քեռիի հետ։ Նա տարօրինակ է, միտքը հասուն չէ, ինքնասիրահարված է և կարծում է, որ հայտնի է ծնվել, և տարված է շոու բիզնեսի հայտնիությամբ ։
Տեսահոլովակներում, Միրանդան երգում է կատակերգորեն ոչ բնական, սակայն ճշմարտանման ձայնով և հիմնականում երգում է հայտնի փոփ երգիչների հայտնի երգեր, և երբեմն քննարկում է կերպարի կյանքը կամ ներկայիս դեպքերը, որոնք նա հաճախ չի հասկանում, կամ էլ գեղեցկության և նմանատիպ դասեր է տալիս ։ Նա բառերը սխալ է օգտագործում և հնչյունները սխալ է արտասանում, դյուրագրգիռ է, ինքնամփոփ, սոցիալապես շփոթված, ունի ինքնահավան վերաբերմունք ։ Այն դիտողներին, ովքեր լուրջ են ընդունում իր տեսահոլովակները և քննադատում են նրան, Միրանդան պատասխանում է «Haters back off!» արտահայտությամբ  , ասելով այս քննադատներին՝ «Ատողները ինձ հայտնի են դարձնում» ։ Կերպարն ունի շարժուն դիմագծեր ու կեղծ ժպիտ  , նրա գլուխը միշտ թեքված է և նա ունի արտասանության մի շարք սխալներ և փոփոխություններ։ Նա կրում է վառ կարմիր շրթներկ, հագնում է անհամապատասխան և նորաձևությունից դուրս հագուստախ պարում է անհարմար ու տհաճ կերպով որևէ երգ ներկայացնելու ժամանակ ։ Հասարակության և բարոյախոսության իր տեսակետերը քաղաքականորեն ոչ ճշգրիտ են, և նա ցուցադրում է ուժեղ հակակրանք ցանկացած կասկածելի բանի վերաբերյալ, ինչը նա անվանում է «porn»  : 2010-2012 թվականներին Բալինջերը տեղադրել է 86 Միրանդա վլոգներ Միրանդայի երկրորդ ՅուԹյուբի ալիքում, որի անվանումն է «Mirandavlogz» :
Կենդանի կատակերգական կատարումներ
Սկսած 2009 թվականի ապրիլից, Բալինջերը կատակերգական ներկայացումներ է ցուցադրել, որպես Միրանդա Սինգս, սկզբում համեստ վայրերում, իսկ հետագայում թատրոններում Նյու Յորքում, Լոնդոնում և ուրիշ քաղաքներում ԱՄՆ-ում, Միացյալ Թագավորությունում, Ավստրալիայում, Եվրոպայում, Կանադայում և այլն ։ «BroadwayWorld.com»-ը նրան անվանել է «ամենաթեժ, ամենաթարմ և ամենատարօրինակ աստղը երաժշտական թատրոնում» ։
Կենդանի կատակերգական ներկայացումներում, Միրանդան երգում է «փոփ հիթեր» և որոշ երաժշտական թատրոնի երգեր «իր երգեցողության ձևով», տալիս է երգեցողության դասեր կամ դերասանական դասեր «Broadway»-ի կամ «West End»-ի աստղերին, ինչպիսիք են Սաթթոն Ֆոսթերը և Էնդրյու Ռեննելլսը, և փոփ աստղերի, ինչպիսին է Արիանա Գրանդեն , որոնցում նա քննադատում է աստղերի կատարումները, ասելով, որ նրանք ավելի լավ է դուրս գան շոու բիզնեսից։ Ինչպես նաև վրդովված կարդում է «ատելության նամակները», որոնք նա ստացել է և համագործակցում է իր ունկնդիր կամավորների հետ և այլն ։ Նա նաև ներառում է «կախարդական հնարք», որի ընթացքում նա երգում է, երբ իր կոկորդում դանակ է խրված։ Ի դեպ, նա ավելի լավ է երգում, երբ դանակը խրված է լինում նրա կոկորդը  ։ Իր 2014 թվականի «Selp Helf» շրջագայության ժամանակ, նա սովորեցրել է իր (հիմնականում երիտասարդ, իգական սեռի) ունկընդիրներին, թե ինչպես գտնել ընկեր (տղա ընկեր) ավելի շատ Միրանդային նմանվելու միջոցով ։ Բալինջերը՝ Միրանդային կերտող հանճարը, այնքան համոզիչ է կերպարի մեջ, որ ...մոռանալու ես, որ Միրանդայի կարմիր շրթներկի տակ նորմալ մարդ է թաքնված ։ Գնահատողներից մեկն ասել է, որ շոուն «ուղղակի իր ալիքի վերաստեղծումը չէ։ Այն այնքան թատերական է, որքան երաժշտական է, և այնքան կատակերգական է, որքան ոգեշնչող է»։ Բալինջերը 2014 թվականին Միրանդայի շոուներ է կազմակերպել 57 քաղաքներում ։ 2015 թվականի սեպտեմբերին Միրանդան «Just for Laughs» փառատոնի ներկայացում տվողն էր Տորոնտոյում, Օնտարիո, Կանադա ։ Դեկտեմբերին, նա թողարկել է իր բեմային կատարումներից մեկի ֆիլմ տարբերակը «Vimeo» կայքում, «Miranda Sings: Selp Helf» անվան տակ  ։
Նա նաև ներկայացում է ցուցադրել որպես Միրանդա «Kennedy Center»-ում 2016 թվականի ապրիլին ։ 2016 թվականի հուլիսից նոյեմբեր, նա շրջագայում է որպես Միրանդա ԱՄՆ-ում, Անգլիայում, Իռլանդիայում, Գերմանիայում և Դանիայում ։
Միրանդայի այլ կատարումներ և գործունեություն
2009 թվականին Բալինջերը թողարկել է Ամանորյա Մինի ալբոմ՝ «Christmas With Miranda Sings» անվանմամբ ։ Միրանդան ցուցադրվել է ռադիոյով, հեռուստատեսությունով և համացանցային հարցազրույցներով ։ Բալինջերը նաև հայտնվել է մրցանակաբաշխության շոուներում կամ վարել է դրանք Միրանդայի կերպարով, և ցուցադրել է մի շարք համերգներ ։ Միրանդան երգում է 2 երգ Փասսեյի «Self Taught, Still Learning» ալբոմում։ 2012 թվականին կերպարը հայտնվել է «Varla Jean and the Mushroomheads» կատակերգական ֆիլմում, և «Վիքտարիուս» սերիալի մի դրվագում, որի անվանումն է «Tori Goes Platinum», «Nickelodeon» հեռուստաալիքով  ։ Միրանդան հայտնվել է «Dance Chat»-ի առաջին դրվագում 2013 թվականին։ Ինչպես նաև նա հայտնվել է 2014 թվականի «back-to-school» (վերադառնանք դպրոց) տեսահոլովակում, որը հավաքել է ավելի քան 6 միլիոն դիտում ։
Բալինջերը հանդես է եկել որպես Միրանդա «Comedians in Cars Getting Coffee»-ի 5-րդ եթերաշրջանի «Happy Thanksgiving Miranda» դրվագում ։ Ջերի Սեյնֆելդը Միրանդային անվանել է «շատ լավ զարգացած կերպար...այնքան ծիծաղելի ինձ համար, որքան...իմ դստեր համար, ով 13 տարեկան է։ Այս դրվագը մեր լավագույն դրվագներից է» ։ «Mediaite»-ը համաձայնել է, գրելով. «Իր 5-րդ եթերաշրջանում, Ջերի Սեյնֆելդի շոուն շարունակեց լինել ամենավայելիչ օնլայն շաբաթական դեպքերից մեկը համացանցում։ Նրա փորձությունը Միրանդա Սինգսի հետ կարևոր էր» ։ «Uproxx»-ը Բալինջերին համեմատել է Էնդի Քաուֆմանի հետ, դրվագն անվանելով «լավ, զվարճալի փորձություն» ։ 2014 թվականի դեկտեմբերի 1-ին Բալինջերը հայտնվել է «The Tonight Show»-ում որպես Միրանդա և խաղացել է «Pictionary» Ջիմմի Ֆելլոնի, Մարտին Շորթի և Ջերի Սեյնֆելդի հետ ։ «Us Weekly» ամսագիրն այդ հատվածն անվանել է «ամենազվարթ խաղային երեկոն», «Entertainment Weekly»-ն այն անվանել է «հետաքրքիր խաղ» ։ «People» ամսագիրը գրել է. «Այն ամենահրաշալի Pictionary խաղն է, որ դուք տեսնելու եք այս եթերաշրջանում» ։
2015 թվականի ապրիլին Բալինջերը եղել է «The Grace Helbig» շոուում Ջիմ Փարսոնսի հետ։ 2015 թվականի հուլիսին նա թողարկել է գիրք (Selp-Helf), հրատարակված «Simon & Schuster»-ի կողմից, որը գիրքն անվանում է «անօգուտ, պարզ, զվարճալի «ինչպես ինչ-որ բան անելու» տեղեկագիրք»։ Այն բաղկացած է 240 էջից, հիմար խորհուրդներից, նկարներից և Բալինջերի ու իր եղբոր՝ Քրիստոֆերի արվեստի գործերից ։ Գիրքը ելույթ է ունեցել առաջին հորիզոնականում «Publishers Weekly»-ի «կոշտ շապիկով վավերագրական բեսթսելլերների» ցուցակում, և «New York Times»-ի բեսթսելլեր ցուցակում, և զբաղեցրել է 6-րդ հորիզոնականը «USA Today»-ի բեսթսելլեր գրքերի ցուցակում ։ Այն եղել է «Times»-ի բեսթսելլերների ցուցակում 11 շաբաթ իրար հետևից , և եղել է նրանց ամսական «հումորային բեսթսելլեր» ցուցակում 2016 թվականի մայիսին ։
Բալինջերը որպես հյուր նկարահանվել է 2016 թվականի «YouTube Red»-ի «Prank Academy» շարքում ։ Նա հանդես է գալու որպես Միրանդա «Netflix» հեռուստաալիքի 8 սերիանոց սերիալում (Haters Back Off), որի միտքը զարգացրել են Բալինջերն ու իր եղբայր՝ Քրիստոֆերը, «Perry Rein and Gigi McCreery» գրողների թիմի հետ  ։ «Haters Back Off»-ի պրեմիերան կայանալու է հոկտեմբերի 14-ին, 2016 թվականին։
Ընդունելություն
Բալինջերի՝ ՅուԹյուբի տեսահոլովակները միասին հավաքել են ավելի քան 1.7 բիլիոն դիտումներ։ 2015 թվականին «Daily American» թերթը Միրանդային անվանել է 7-րդ «ամենահայտնի ՅուԹյուբի անհատականություն» ։ «Los Angeles Times»-ը նրա տեսահոլովակների մասին գրել է. «Այս կադրերը շատ հոյակապ են»։ Փերեզ Հիլթոնը գովել է Միրանդայի «Chandelier» կատարումը ։ Ի սկզբանե, Միրանդան վայելում էր իր հայտնիությունը իր թատրոնների երկրպագուների միջև։ Հետագայում, նրա երկրպագուների լսարանը սկսեց ներառել նաև դեռահասներին ։
Լոնդոնի «The Times»-ը մեկնաբանել է, որ չնայած Բալինջերի տեսահոլովակներն են Միրանդային նկատելի դարձրել, Միրանդան բեմի վրա է «գալիս դեպի կյանք»։ «Irish Independent» թերթի հեղինակներից մեկը գրել է. «Նրա կատարման մեջ կա մի ներշնչող քաղցրություն» ։ 2013 թվականի հեղինակներից մեկն ասել է. «Միայն իրական տաղանդավոր դերասանը կարող էր Միրանդայի կերպարը դարձնել բնականին նման և հավատալի, առավել ևս այնքան ներշնչող, որքան այն իրականում կա» ։ «AussieTheatre.com»-ը հաղորդել է, որ Բալինջերը «ստեղծում է ՅուԹյուբի աշխարհի ամենահաջողակ պարոդիան» ։ Կերպարի հայտնիության աճման հետ Բալինջերն ունակ է եղել կենդանի շոուներ ցուցադրել ավելի ու ավելի շատ վայրերում, ներառելով Նյու Յորք քաղաքի «PlayStation» թատրոնը և Լոնդոնի «Cadogan» հոլլը ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի կատակերգուներ Կատեգորիա:Ամերիկացի լրագրողներ Կատեգորիա:Ամերիկացի սցենարիստներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի գրողներ Կատեգորիա:Ամերիկացի հեռուստատեսային դերասանուհիներ
Էլեգիա (ֆիլմ, 2008)
«Էլեգիա» (Elegy), իսպանացի ռեժիսոր Իզաբել Կոյշետի 2008 թվականի մելոդրամա։ Ֆիլմի սյուժեն Ֆիլիպ Ռոթի «Մեռնող կենդանին» (The Dying Animal) գրքի հիման վրա է։ Վեպի գործողություններն ընթանում են Նյու Յորքում, ֆիլմը նկարահանվել է Վանկուվերում։
Դիպաշար
Ֆիլմի գլխավոր հերոսը՝ Դևիդ Քեպեշը (Բեն Քինգսլի), արդեն ոչ երիտասարդ հաջողակ գրաքննադատ և դասախոս է։ Երիտասարդ տարիքում եղել էր ամուսնացած, ունի որդի, սակայն թողել էր ընտանիքը, ինչի համար էլ տղան չէր ներում նրան։ Նրա հարաբերությունները կանանց հետ պատահական բնույթ ունեին և բավականին կարճատև էին։ Վստահ լինելով, որ ինքն անկախ է և կարիք չունի ոչ մի երկարատև հարաբերության (որպեսզի չկորցնի անձնական ազատությունը)՝ նա անսպասելիորեն սիրահարվում է իր ուսանողուհի Կոնսուելա Կոստիլոյին (Պենելոպե Կրուս)։ Աղջիկը ևս անտարբեր չէր, և նրանց հարաբերությունները բուռն զարգացում են ունենում։ Դևիդին՝ որպես գեղագետ, շատ էր դուր գալիս Կոնսուելայի մարմինը։ Միևնույն ժամանակ Դևիդը առանց որևէ պատասխանատվության երկարատև հարաբերությունների մեջ էր մեկ այլ կնոջ՝ Քերոլինի հետ (Պատրիշա Կլարկսոն)։ Բացի այդ՝ նա անընդհատ շփվում է իր ընկերոջ՝ պոետ Ջորջ Օ՚Հիրնի հետ (Դենիս Հոփեր), որի ընտանեկան կյանքում ևս ամեն ինչ կատարյալ չի և որը ևս կողմ է «ազատ հարաբերություններին» ու հաճախ դավաճանում է կնոջը։
Կոնսուելայի հետ հարաբերությունները Դևիդի համար զարգանում են բավականին արագ, որը հարմարվել էր իրեն համարել ազատ ցանկացած պարտականությունից։ Այն բանից հետո, երբ Դևիդը չի գալիս Կոնսուելայի ավարտելու կապակցությամբ կազմակերպված հավաքույթին և որի ժամանակ պետք է ծանոթանար աղջկա ծնողների հետ, նրանք բաժանվում են։ Դևիդը կարծում է, որ բաժանումը հօգուտ երկուսի է, սակայն նրա մտքերը խառնվում են այն բանից, երբ իմանում է, որ իր ընկերը Ջորջը, որը ժամանակին կիսում էր նրա մի շարք հայացքներ, փոխել է պատկերացումները ընտանեկան կյանքի մասին և կարգավորել է հարաբերությունները կնոջ հետ։ Ջորջի հանկարծակի մահը և հուզիչ տեսարանը կնոջ հետ մահից կարճ ժամանակ առաջ վերջնականորեն փոխում են Դևիդի զգացմունքները. նա հասկանում է, որ այդ ամբողջ ժամանակ սիրել է Կոնսուելային և ցանկանում է լինել նրա հետ։
Որոշ ժամանակ անց Կոնսուելան ինքն է զանգում Դևիդին և հանդիպում խնդրում։ Հանդիպման ժամանակ ասում էր, որ կրծքի քաղցկեղ ունի. նա խնդրում է Դևիդին իրեն մերկ լուսանկարել։ Ֆիլմի վերջում Դևիդը վիրահատությունից հետո գալիս է Կոնսուելայի մոտ հիվանդանոց. նրանք երկուսն էլ ցանկանում էին միասին լինել։ Եզրափակիչ տեսարանում պատկերվում են Դևիդը և Կոնսուելան միասին լողափին, որտեղ ավելի վաղ Կոնսուելան ասել էր Դևիդին, որ սիրում է նրան։
Արտաքին հղումներ
Կատեգորիա:2008 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Իսպաներեն ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան վեպերի էկրանավորումներ Կատեգորիա:Վանկուվերում նկարահանված ֆիլմեր Կատեգորիա:2000-ականների ռոմանտիկ դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Վեպերի էկրանավորումներ
Բյալա Վոդա
Բյալա Վոդա (Бяла вода), գյուղ Բուլղարիայի Բուրգասի մարզում։ Վարչականորեն մտնում է Մալկո Տիրնովոյի համայնքի կազմի մեջ։ Համայնքի կենտրոն Մալկո Տիրնովո քաղաքից գտնվում է 21 կմ դեպի հյուսիս։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 38 մարդ, բնակչությունում գերակշռում են բուլղարները ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Տամարուգալ (նահանգ)
Տամարուգալ (Provincia del Tamarugal), նահանգ Չիլիի Տարապակա տարածաշրջանում։ Վարչական կենտրոնն է Պոսո Ալմոնտե քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Տամարուգալն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 5 համայնք.
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 22 531 մարդ, բնակչության խտությունը կազմում է 0,56 մարդ/կմ²։
Տամարուգալ նահանգի տարածքի ընդհանուր մակերեսը կազմում է 39 933 կմ²։
Արտաքին հղումներ
Կատեգորիա:Չիլիի Տարապակա տարածաշրջան Կատեգորիա:Չիլիի նահանգներ
Էվատլոսի սոֆիզմ
Էվատլոսի սոֆիզմ (Էվատլոսի պարադոքս, Պրոտագորասի պարադոքս, «Պրոտագորաս և Էվատլոս» պարադոքս), հին հունական ծագում ունեցող սոֆիզմ (տրամաբանական պարադոքս)։ Այս պարադոքսը պատկերվում է կիսալեգենդային օրինակով։
Դատավարություն Պրոտագորասի և Էվատլոսի միջև
Հին հույն սոփեստ Պրոտագորասի մոտ ոմն Էվատլոս (Էվաֆլ, Εὔαθλος) սովորում է սոփեստություն, ներառյալ դատական ​​պերճախոսություն։ Նրանց միջև կնքված պայմանագրի համաձայն՝ Էվատլոսը պետք է 10 հազար դրախմա վճարեր պարապմունքների համար միայն այն ժամանակ, երբ նա շահեր իր առաջին դատը ։
Սակայն ուսումն ավարտելուց հետո Էվատլոսը չի մասնակվում դատավարության։ Արդյունքում նա իրեն ազատված է համարում ուսման վարձից։ Սա բավական երկար է տևում, Պրոտագորասի համբերության բաժակը լցվում է, և նա ինքն էլ դատական ​​հայց է ներկայացնում իր աշակերտի դեմ։ Այսպիսով, պետք է տեղի ունենար Էվատլոսի առաջին դատավարությունը։
Պրոտագորասը բերում է հետևյալ փաստարկը. «Ինչպիսին էլ լինի դատարանի որոշումը, Էվատլոսը ստիպված կլինի վճարել։ Նա կամ հաղթում է իր առաջին դատավարությունը, կամ պարտվում։ Եթե ​​հաղթի, կվճարի ըստ պայմանագրի, եթե պարտվի՝ դատարանի որոշմամբ»։
Էվատլոսն առարկում է. «Ոչ մի դեպքում չպետք է վճարեմ։ Եթե ​​հաղթեմ, ուրեմն պարտավոր չեմ վճարել դատարանի որոշմամբ, եթե պարտվեմ եմ՝ ըստ պայմանագրի»։
Գելլիուսի տարբերակում դատավորները հրաժարվում են այս հարցի վերաբերյալ որոշում կայացնել, քանի որ վախենում էին, որ ցանկացած որոշում կհակասի ինքն իրեն ։
Պրոտագորասը, ըստ ոչ լիովին հավաստի տեղեկությունների, այս դեպքին է նվիրել «Վճարման դատավարություն» չպահպանված էսսեն։
Հնագույն ժամանակների հեղինակներից այս պատմությունն առավել մանրամասն ներկայացրել է Ավլուս Գելլիուսը ։ Մասամբ դրան անդրադարձել է Դիոգենես Լայերտացին ։
Պարադոքսի վերլուծություն
Էվատլոսի սոփիզմն իր տրամաբանական կառուցվածքով նման է որոշ այլ սոփիզմների, մասնավորապես՝ «Կոկորդիլոս» սոփիզմին։
Շատ տրամաբանողներ առաջարկել են այս խնդրի լուծումները։ Օրինակ, Լայբնիցն իր «Ուսումնասիրություն իրավաբանական բարդ գործերի մասին» դոկտորական ատենախոսության մեջ ասել է, որ այս դեպքը սխալմամբ որակվում է որպես պարադոքսալ, այն կարող է լուծվել հռոմեական իրավունքի շրջանակներում (Corpus iuris civilis): Դատարանը պետք է մերժի Պրոտագորասին, քանի որ Էվատլոսն այդ ժամանակ դեռևս ոչ մի գործ չէր շահել։ Բայց Պրոտագորասը կարող է գումար պահանջել դատավարությունից հետո, քանի որ Էվատլոսն արդեն շահել է իր առաջին գործը։ Միևնույն ժամանակ, դատարանի առաջին որոշումը չի խանգարի Պրոտագորասին գումար ստանալ, քանի որ առաջին որոշումից հետո իրավիճակը փոխվել է ։
Գրականություն
Կատեգորիա:Պարադոքսներ Կատեգորիա:Փիլիսոփայական տրամաբանություն Կատեգորիա:Անտիկ փիլիսոփայություն Կատեգորիա:Հին Հունաստանի փիլիսոփայություն Կատեգորիա:Հին Հունաստանի իրավունք Կատեգորիա:Պետության և իրավունքի տեսություն
Ուսուցչի օգնական
Ուսուցչի օգնական (teacher assistant) կամ կրթական օգնական կամ թիմի ուսուցիչ, անհատ, որն օգնում է ուսուցչին ուսուցողական պարտականությունները կատարելիս։ Ուսուցչի օգնականներ կարող են լինել մանկավարժների օգնականները, որոնք ասպիրանտներ են, բակալավրիատի դասախոսների օգնականները, որոնք բակալավրիատի ուսանողներ են, միջնակարգ դպրոցի ուսուցչի օգնականները, որոնք կամ ավագ դպրոցի աշակերտներ են կամ մեծահասակներ, և տարրական դպրոցի ուսուցիչները, որոնք չափահաս են (նաև հայտնի են որպես սկսնակ մանկավարժներ կամ ուսուցչի օգնականներ)։
Դասավանդում ըստ սահմանման՝ ուսուցչի օգնականն օգնում է դասերին, սակայն շատ ասպիրանտներ յուրաքանչյուր կիսամյակի մեկ կամ մի քանի դասերի համար ծառայում են որպես միակ ուսուցիչ՝ որպես դասախոս կամ ասպիրանտ դասավանդող, չնայած որոշ նահանգներում, օրինակ՝ Ֆլորիդայում, նրանց անվանում են «Ուսուցիչ օգնականներ»։ Շրջանավարտների և մեծահասակների ուսուցչի օգնականները սովորաբար ունեն ֆիքսված աշխատավարձ, որը որոշվում է յուրաքանչյուր պայմանագրի ժամկետով (սովորաբար կիսամյակ կամ ուսումնական տարի)։ Այնուամենայնիվ, բակալավրիատի ուսանողները և ավագ դպրոցի աշակերտները երբեմն չեն վարձատրվում, և ԱՄՆ-ում և կրեդիտային համակարգ ունեցող այլ երկրներում իրենց օգնության դիմաց ստանում են դասընթացների կրեդիտներ։ Ուսուցիչների օգնականները հաճախ օգնում են հիմնական ուսուցչին` աջակցելով սովորելու հաշմանդամություն ունեցող ուսանողներին, ինչպիսիք են  աուտիզմը կամ ֆիզիկական արատները, կուրությունը կամ խուլությունը։